Diari Oficial de la Generalitat Valenciana


Sumari del DOGV 1582, del 09-07-1991 (1991/822031)

RESOLUCIÓ de 23 de maig de 1991, dictada pel Director General de Serveis Socials classificant la fundació "Mainel" instituïda a Valencià.
-----------------------------------------------------------------------------------------------------------------------------------------

### Dades del document

Número de DOGV
:   1582

Data del DOGV
:   09-07-1991

Secció del DOGV
:   ALTRES DISPOSICIONS

Número del document
:   1991/822031


Data del document
:   23-05-1991

Organisme emissor
:   Conselleria de Treball i Seguretat Social

Tipus de document
:   Resolució

RESOLUCIO de data 23 de maig de 1991, dictada pel Director General de Serveis Socials classificant la fundació "Mainel" instituïda a València.  
Vist l?expedient de classificació i inscripció de la fundació «Mainel» de València.  
Vist que en data 31 de desembre de- 1990, davant el Sr. Josep M.ª Goerlich i Palau notari de València, actuant en substitució del Sr. Joaquim Sapena i Davo per incompatibilitat d'aquest, compareixen la Sra. Carme Orts i Bayarri, el Sr. Josep Rodrigo i Rosalen, la Sra. Francesca Pechuan i Porres, el Sr. Marcel·lí Alamar i Belloc i el Sr. Joaquim Sapena i Tomàs, atorguen escriptura pública notarial, número 1236, i constitueixen una fundació benèfico-assistencial i cultural denominada «Mainel». Escriptura on consten les seues finalitats i estatuts, la composició del patronat i el capital fundacional inicial de què aquesta disposa.  
Vist que segons es desprén de l'article 5é, dels seus estatuts, la fundació esmentada té com a objecte i finalitat principal la satisfacció gratuïta de necessitats físiques i intel·lectuals, i com a fins concrets:  
Primer  
Concedir ajudes materials a persones físiques i jurídiques necessitades o dedicades a l'atenció de xiquets, joves, minusvàlids, ancians, malalts, etc... i a centres i institucions dedicats a la Formació i a la investigació.  
Segon  
Promoure i finançar la realització de treballs, estudis i projectes, informes i publicacions que tendesquen a suscitar iniciatives d'acció social.  
Tercer  
Facilitar beques a estudiants, investigadors, etc..., com també col·laborar amb altres entitats no lucratives que atenguen necessitats físiques i morals.  
Vist que el domicili social de la fundació se situa (inicialment) a València, carrer Conde de Trenor, núm. 2, pta. 5, i podrà ser traslladat mitjançant acord del patronat.  
Vist que el patrimoni està integrat per un capital inicial de tres milions de pessetes (3.000.000 PTA).  
Vist que el patronat de la fundació es l'òrgan a qui correspon les facultats assenyalades en el capítol NI dels estatuts i on es preveu que estarà compost per un mínim de tres persones i un màxim de set i elegiran d'entre ells un president, un vice-president, i també un secretari-administrador.  
Considerant que aquesta Direcció General de Serveis Socials de la Conselleria de Treball i Seguretat Social és competent per resoldre aquest expedient de classificació per raó del que disposa el número 23, de l'article 31 de l?Estatut d?autonomia, com també sobre la base del Reial Decret 303/85, de 23 de gener, de la Presidència del govern, pel qual es transfereixen les competències en matèria de fundacions benèfico-assistencials i laborals de la Comunitat Valenciana, i l'article 29.16 del Reglament Orgànic i Funcional de la Conselleria de Treball i Seguretat Social (Decret 36/88 del Consell ).  
Considerant que aquest expedient ha estat promogut per part que hi està legitimada, i que s'han aportat els documents exigits per la Instrucció de Beneficència de 14 de març de 1899.  
Considerant que la fundació s'acomoda a les característiques exigides en el Decret de 14 de març de 1899, per a les institucions de beneficència particular, ja que es tracta d'un establiment destinat a la satisfacció de necessitats intel·lectuals o físiques i ha estat creat i dotat amb béns particulars, i el patronatge i l'administració del qual ha estat reglamentat pels fundadors mateixos.  
Té el caràcter, al seu torn, de fundació cultural privada, segons que es desprén dels estatuts, els fins culturals la configuren dins l?àmbit del Decret 2930/72, de 21 de juliol, pel qual s'aprova el reglament de les fundacions culturals privades i entitats anàlogues.  
Considerant que de l?acta fundacional, com també dels estatuts, aquesta fundació reconeix les característiques exigides en l'article 1r. del Decret 2930/72, de 21 de juliol, i és procedent per això la seua classificació com a fundació de caràcter benèfico-particular i cultural privada.  
Havent vist els preceptes invocats i els altres pertinents de general aplicació, i fent ús de les facultats que tinc conferides, resolc:  
Primer  
Classificar la Fundació «Mainel» de València, de la qual són fundadors el Sr. Josep Rodrigo i Rosalen com a president, la Sra. M.ª del Carme Orts i Bayarri com a vocal, la Sra. Francesca Pechuán i Porres com a vocal, el Sr. Marcel·lí Alamar i Belloch com a Vice-president i el Sr. Joaquim Sapena i Tomàs com a Secretari-administrador.  
Segon  
Aprovar els estatus de la fundació.  
Tercer  
Ordenar-ne la inscripció en el registre per a la inscripció i qualificació d'entitats i centres de serveis socials de la Conselleria de Treball i Seguretat Social, atés el Reial Decret 72/87, de 25 de maig.  
Quart  
Traslladar l?expedient a la Conselleria de Cultura, Educació i Ciència, perquè al seu torn s'inscriga en el registre de fundacions i associacions docents i culturals privades i entitats anàlogues.  
Notifiqueu aquesta resolució, que no posa fi a la via administrativa, i s'adverteix que contra aquesta podrà interposar-se recurs d'alçada davant el Conseller de Treball i Seguretat  
Social en el termini de quinze dies, comptadors a partir de l'endemà de la notificació d'aquesta resolució.  
València, 23 de maig de 1991.   
El Director General de Serveis Socials:   
Antoni Torres i Salvador.